## Izmjene i dopune Statuta Hrvatske revizorske komore

### NN 53/2009 (4.5.2009.), Izmjene i dopune Statuta Hrvatske revizorske komore

HRVATSKA REVIZORSKA KOMORA

1237

Na temelju članka 36. stavaka 5. i 10. Zakona o izmjenama i dopunama Zakona o reviziji (»Narodne novine« broj 139/08), Skupština Hrvatske revizorske komore, na Izvanrednoj sjednici održanoj dana 25. travnja 2009. usvojila je

IZMJENE I DOPUNE STATUTA

HRVATSKE REVIZORSKE KOMORE

Članak 1.

U Statutu Hrvatske revizorske komore (»Narodne novine«, broj 63/06) u članku 2. stavku 2. iza riječi »Zakonom o reviziji« umjesto točke stavlja se zarez i dodaju riječi: »a provodi ga Odbor za javni nadzor revizije.«

Članak 2.

U članku 4. točka 10. mijenja se i glasi:

»10. donosi godišnji plan provjere kvalitete rada, uz prethodnu suglasnost Odbora za javni nadzor revizije;«.

U točki 12. iza riječi: »ispita« stavlja se zarez i dodaju riječi: »uz prethodnu suglasnost Odbora za javni nadzor revizije;«.

U točki 14. iza riječi: »isprave« stavlja se zarez i dodaju riječi »uz prethodnu suglasnost Odbora za javni nadzor revizije;«.

Točka 22. mijenja se i glasi:

»22. utvrđuje stopu doprinosa i članarine, te druge prihode uz prethodnu suglasnost Odbora za javni nadzor revizije;«.

U točki 27. brišu se riječi: »Tarifu revizorskih usluga,«.

U točki 29. iza riječi: »rada« stavlja se zarez i dodaju se riječi: »uz prethodnu suglasnost Odbora za javni nadzor revizije;«.

U točki 31. iza riječi: »revizora« stavlja se zarez i dodaju se riječi: »uz prethodnu suglasnost Odbora za javni nadzor revizije;«.

Točka 32. mijenja se i glasi:

»32. nadzire rad i provjerava kvalitetu rada revizorskih društava, samostalnih revizora i ovlaštenih revizora, prema potrebi vodi stegovne postupke, te poduzima potrebne mjere da se utvrđene nepravilnosti uklone i sankcioniraju, o čemu svakih šest mjeseci obavještava Odbor za javni nadzor revizije;«.

U točki 33. iza riječi: »pregleda« dodaju se riječi: »posebnim pravilnicima, uz prethodnu suglasnost Odbora za javni nadzor revizije;«.

Iza točke 41. dodaju se točke 42. i 43. koje glase:

»42. donosi financijski plan, uz prethodnu suglasnost Odbora za javni nadzor revizije;

43. surađuje i pruža pomoć Odboru za javni nadzor revizije u njegovim ovlastima, te razmjenjuje informacije i surađuje u nadzornim radnjama koje se odnose na obavljanje revizije u skladu s odredbama Zakona o reviziji;«.

Dosadašnja točka 42. postaje točka 44.

Članak 3.

U članku 5. stavak 4) briše se.

Članak 4.

Članak 7. mijenja se i glasi:

»Skupštinu čine ovlašteni revizori.«.

Članak 5.

U članku 12. stavak 1) mijenja se i glasi:

»1) Ovlašteni revizori imaju po jedan glas pri odlučivanju na Skupštini Komore.«.

Članak 6.

U članku 13. stavku 1) točka 2. briše se.

Dosadašnje točke 3., 4., 5., 6., 7. i 8. postaju točke 2., 3., 4., 5., 6. i 7.

Članak 7.

U članku 15. stavci 1) i 2) mijenjaju se i glase:

»1) Upravno vijeće čini sedam članova i to: predsjednik Komore koji je po funkciji i član Upravnog vijeća, jedan član imenovan od strane Ministarstva financija i pet članova koje bira Skupština između ovlaštenih revizora upisanih u registar Komore, uz uvjet da su zaposleni u revizorskom društvu ili kod samostalnog revizora. Iz istog revizorskog društva odnosno samostalnog revizora može se birati samo jedan član.

2) Članovi Upravnog vijeća imenuju se na razdoblje od četiri godine. Nakon isteka mandata mogu biti ponovno imenovani samo na još jedno mandatno razdoblje.«.

Članak 8.

U članku 16. točka 2. briše se.

Točka 17. mijenja se i glasi:

»17. sastavlja druga izvješća i dostavlja druge podatke Odboru za javni nadzor revizije radi provedbe javnog nadzora;«.

ZAVRŠNE ODREDBE

Članak 9.

Ove Izmjene i dopune Statuta stupaju na snagu danom objave u »Narodnim novinama«.

Klasa: 011-01/09-01/1

Urbroj: 251-442-01-09-01

Predsjednica
Hrvatske revizorske komore
Ana Krivičić, dipl. oec., v. r.

Izmjene i dopune, NN 53/2009-1237